CELEX: 62012CN0114
Language: fi
Date: 2012-03-01 00:00:00
Title: Asia C-114/12: Kanne 1.3.2012 — Euroopan komissio v. Euroopan unionin neuvosto

12.5.2012   
            
            
               FI
            
            
               Euroopan unionin virallinen lehti
            
            
               C 138/5
            
         Kanne 1.3.2012 — Euroopan komissio v. Euroopan unionin neuvosto
   (Asia C-114/12)
   2012/C 138/09
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: F. Castillo de la Torre ja J. Samnadda)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Neuvoston ja neuvostossa kokoontuneiden jäsenvaltioiden hallitusten edustajien päätös, joka koskee Euroopan unionin ja sen jäsenvaltioiden osallistumista neuvotteluihin yleisradio-organisaatioiden oikeuksien suojaamista koskevasta Euroopan neuvoston yleissopimuksesta, on kumottava
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
                
            
            
               
                  Ensimmäinen kanneperuste: SEUT 2 artiklan 2 kohtaa ja 3 artiklan 2 kohtaa on rikottu, koska neuvosto on katsonut, että kyseessä on jaetun toimivallan asia, ja on antanut jäsenvaltioille tai muulle toimielimelle kuin komissiolle valtuudet neuvotella sopimuksesta yksinomaisen toimivallan alalla. Tuleva Euroopan neuvoston yleissopimus saattaa vaikuttaa yleisradio-organisaatioiden oikeuksia koskevien Euroopan unionin direktiivien ja immateriaalioikeuksia yleisesti koskevien Euroopan unionin direktiivien soveltamisalaan tai muuttaa sitä. Tuleva yleissopimus tulee perustumaan voimassa olevaan Euroopan unionin säännöstöön ja johtamaan väistämättä Euroopan unionin direktiivien muuttamiseen, jos Euroopan neuvostossa myönnetään yleisradio-organisaatioille korkeampitasoista suojaa.
            
         
                
            
            
               
                  Toinen kanneperuste: Menettelyä ja ehtoja, jotka koskevat valtuuksien antamista unionin kansainvälisten sopimusten neuvotteluihin, ei ole noudatettu. Ainoastaan neuvosto (eikä neuvosto, joka toimii yhdessä jäsenvaltioiden kanssa) on toimivaltainen antamaan valtuudet unionin neuvotteluihin.
            
         
                
            
            
               
                  Kolmas kanneperuste: Neuvoston äänestyssääntöjä ei ole noudatettu. Kun neuvosto on tehnyt riidanalaisen päätöksen, se on rikkonut 218 artiklan 8 kohtaa, jonka mukaan neuvosto tekee ratkaisunsa määräenemmistöllä.
            
         
                
            
            
               
                  Neljäs kanneperuste: Perustamissopimusten tavoitteita ja vilpittömän yhteistyön periaatetta on loukattu. Toimimalla yhdessä jäsenvaltioiden kanssa neuvosto vahingoittaa unionin mainetta ja heikentää unionin toimielinrakennetta.